Будынак ЦК ЛКСМБ

Будынак ЦК ЛКСМБ — будынак у Мінску, размешчаны на рагу вуліц Карла Маркса (№ 40) і Чырвонаармейскай (№ 5). Пабудаваны ў 1953 годзе па праекце архітэктара Г. Заборскага на месцы Дома селяніна, разбуранага ў 1944 годзе. У 1986 годзе рэканструяваны (архітэктары Людміла Склярэнка, Сяргей Сень). У будынку размяшчаўся Цэнтральны камітэт Ленінскага Камуністычнага саюза моладзі Беларусі, цяпер Цэнтральны камітэт Беларускага рэспубліканскага саюза моладзі. Творчасць Чатырохпавярховы Г-падобны ў плане цагляны будынак. Кампазіцыйным цэнтрам з’яўляецца галоўны ўваход у скошанай вуглавой частцы, падкрэсленай 2 трохчвэртнымі калонамі. У архітэктуры фасадаў выкарыстаны рытм арачных і прамавугольных аконных праёмаў, канеліраваных пілястраў. Сцены дэкарыраваны рустам, ляпным беларускім арнаментам і завершаны складаным карнізам. З боку дваровага фасада выступае гранёны аб’ём актавай залы. Планіроўка калідорная. Будынак — прыклад савецкай архітэктуры з творчым выкарыстаннем класічнай спадчыны. Зноскі Літаратура А. А. Міцянін. 212. Будынак ЦК ЛКСМБ // Збор помнікаў гісторыі і культуры Беларусі / АН БССР. Ін-т мастацтвазнаўства, этнаграфіі і фальклору; Рэд. кал.: С. В. Марцэлеў (гал. рэд.) і інш. — Мн.: БелСЭ, 1988. — Мінск. — 333 с.: іл. — ISBN 5-85700-006-8. Воинов А. А. История архитектуры Белоруссии (советский период).— Мн.. 1975. Спасылкі На Вікісховішчы ёсць медыяфайлы па тэме Будынак ЦК ЛКСМБ